Diari Oficial de la Generalitat Valenciana


Sumari del DOGV 4466, del 25-03-2003 (2003/3042)

Informació pública del projecte d'urbanització de la unitat d'execució número 2 del sector 09.SU.I del Pla General d'Ordenació Urbana de Castelló de la Plana.
--------------------------------------------------------------------------------------------------------------------------------------------------------------

### Dades del document

Número de DOGV
:   4466

Data del DOGV
:   25-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3042


Organisme emissor
:   Parque Industrial Accessosur, SA

Tipus de document
:   Anunci

Informació pública del projecte d'urbanització de la unitat d'execució número 2 del sector 09.SU.I del Pla General d'Ordenació Urbana de Castelló de la Plana. [2003/F3042]
  
La mercantil Parque Industrial Accessosur, SA, ha formulat projecte d'urbanització relatiu a l'àmbit del programa d'actuació integrada de la unitat de execució número 2 del sector 09.SU.I de Castelló de la Plana, segons allò previst en l'article 66.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), com a agent urbanitzador del esmentat programa, designat per acord del Ple de l'Ajuntament de Castelló de la Plana, amb data 26 de setembre de 2002.
  
En aplicació d'allò establert en l'article 48.1.C) en relació amb els articles 46.3, 52 i 53, tots ells de la dita llei, es sotmeten els esmentats documents a informació pública pel termini de 20 dies hàbils a l'endemà de la publicació d'este anunci en el Diari Oficial de la Generalitat Valenciana, durant el qual els interessats en este procediment podran formular qualssevol al·legacions que els convinguen segons dret; per este motiu qualsevol interessat podrà consultar l'expedient dipositat a la notaria d'Enrique Ferrero María, situada al carrer Major, 31-3r, de Castelló de la Plana.
  
Igualment es fa constar que qualsevol podrà comparéixer a la dita notaria per tal d'obtindre còpia de l'acta de protocol·lització del projecte o sol·licitar que se li exhibisca esta.
  
La dita documentació, així com l'expedient administratiu (registre d'entrada número 11.899, de 14 de febrer de 2003), podrà ser consultat a l'Ajuntament de Castelló de la Plana, els dies hàbils en horari d'atenció al públic. Les al·legacions que, si fa al cas, siguen formulades, seran presentades al Registre General de l'Ajuntament de Castelló de la Plana.
  
Així mateix, mitjançant este anunci, d'acord amb el que es preceptua en l'article 71.3 de l'esmentada llei, en el termini dels 10 dies hàbils següents a la data en què l'ajuntament aprove el projecte, es podrà sol·licitar el canvi de retribució a l'urbanitzador triant el pagament en metàl·lic, que s'haurà d'efectuar en document públic i adjuntant garantia real o financera suficient. En cas de no formular tal sol·licitud en l'esmentat termini i davant l'urbanitzador, s'entendrà que la retribució se efectua en terrenys.
  
La publicació d'este anunci, de conformitat amb allò establert en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix al mateix temps d'avís als titulars de drets desconeguts, amb adreça desconeguda o insuficient, per tal de poder efectuar la notificació.